## Odluka o izmjenama i dopunama Odluke o neposrednim porezima općine Otočac

### NN 74/1993 (6.8.1993.), Odluka o izmjenama i dopunama Odluke o neposrednim porezima općine Otočac

# VLADA REPUBLIKE HRVATSKE

Na temelju članka 2. Stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93 i 42/93), Vlada Republike Hrvatske je na sjednici održanoj 5. kolovoza
1993. godine donijela

## ODLUKU

### o izmjenama i dopunama Odluke o neposrednim porezima općine Otočac

Članak 1.

U Odluci o neposrednim porezima ("Sl. vjesnik općine Otočac",
broj 1/91 i 1/92) članak 1. mijenja se i glasi:

"Neposredni porezi na području Općine plaćaju se prema Zakonu o
neposrednim porezima, Zakonu o pripadnosti javnih prihoda Republici Hrvatskoj
i jedinicama lokalne samouprave i stopama republičkih poreza, ovoj Odluci
i prema propisima donesenim na temelju Zakona i ove Odluke."

Članak 2.

U članku 2. stavku 1., točka 7. briše se, a točka 8. postaje točka 7.

Članak 3.

U članku 3. iza stavka 2. dodaje se novi stavak 3. koji glasi :

"Fizičkim osobama koje porez na dobit plaćaju u postotku od svakog
pojedinačno ostvarenog bruto-prihoda, na prihode ostvarene od pružanja
turističkih usluga, prehrane i smještaja smanjuje se osnovica iz neto-plaća
za materijalne troškove potrebne za ostvarivanje toga prihoda "

Stavci 3. i 4. postaju stavci 4. i 5.

Članak 4.

Članak 4. mijenja se i glasi:

"Porez na dobit u paušalnom iznosu za sve vrste djelatnosti plaća
se najviše do visine ostvarene dobiti dvostruke godišnje čiste plaće u
privredi Republike Hrvatske u godini koja prethodi razrezu poreza, uvećanoj
za stopu rasta cijena na malo u tekućoj godini prema podacima Državnoga
zavoda za statistiku, do donošenja rješenja o razrezu."

Članak 5.

U članku 6. stavku 2. Odluke, iza riječi "članka 4." dodaju
se rijeći "i članka 5a."

Članak 6.

U članku 8. dodaje se novi stavak 2. koji glasi:

"Porezni obveznici - kombajneri sa područja općine i iznajmljivači
soba, stanova i apartmana za 1992. godinu oslobađaju se plaćanja poreza
na dobit u paušalnom iznosu propisanom člankom 4. ove Odluke."

Članak 7.

Članak 9. mijenja se i glasi:

"Poreznim obveznicima koji obavljaju više djelatnosti, u postupku
utvrđivanja poreznih obveza Sekretarijat financija utvrdit će visinu paušalnog
godišnjeg poreza na temelju odredaba članaka 4. i 5a. Odluke tako da ukupan
godišnji iznos panšalnoga poreza ne prelazi najveći paušalni iznos poreza
utvrđen člankom 4. ove Odluke."

Članak 8.

Članak 10. mijenja se i glasi:

"Kada u tijeku godine cijene na malo porastu iznad stope rasta,
obuhvaćene razrezom iz članka 4. ove Odluke, obveznicima koji plaćaju porez
na dobit u godišnjem paušalnom iznosu, može se povećati godišnji paušalni
porez za razliku povećanja cijena na malo do kraja godine."

Članak 9.

U članku 12., stopa "6%" zamjenjuje se stopom "4%"

Članak 10.

U članku 14., iznos "300.000" zamjenjuje se iznosom "1.100.000"
HRD, iznos "150.000" zamjenjuje se iznosom "550.000"
HRD i iznos "400.000" zamjenjuje se iznosom "1.650.000"
HRD.

Članak 11.

U članku 17. točki 1., stopa "15%" zamjenjuje se stopom "45%",
a u točki 2., stopa "35%" zamjenjuje se stopom "30%".

Članak 12.

Članak 23. mijenja se i glasi:

```
"Porez na prihod od imovine od prihoda ostvarenog izdavanjem namještenih soba ili dijela stana podstanarima, plaćaju obveznici toga poreza u paušalnom iznosu i to:
Na mjesečni bruto prihod
preko                           do      Godišnje hrvatskih dinara hrvatskih dinara
                                3.000                           7.200
3.000                           4.500                           10.800
4.500                           6.000                           15.200
6.000                           7.500                           18.000
7.500                           9.000                           21.600
9.000                           10.500                          25.200
10.500                          12.000                          28.800
Na mjesečni bruto-prihod preko 12.000 HRD plaća se porez u godišnjem paušalnom iznosu 28.800HRD plus 35% na godišnji prihod koji prelazi 144.000 HRD."
```

Članak 13.

Članak 24. mijenja se i glasi:

```
"Porez na nasljedstva i darove plaćaju obveznici toga poreza po sljedećim stopama i to:
1.Na nasljedstva po Odlukama organa uprave i suda:
Na poreznu osnovicu     Preci,  Djeca Strićevi,ujaci, Pravne
preko do        braća i         braće i tetke i njihova osobe
                sestre          sestara djeca te ostali i ostali
hrtvatskih dinara               potomci braće i nasljednici
                                sestara
                plaćaju porez po stopi od %
1.000.000               3       5 7 10
1.000.000 2.000.000     5       7 9 12
2.000.000 3.000.000     7       9 11 14
3.000.000 4.000.000     9       11 13 16
4.000.000 5.000.000     11      13 15 18
5.000.000               13      15 19 22
2.Na darove:
1.000.000               5       7 9 13
1.000.000 2.000.000     7       9 1 1 15
2.000.000 3.000.000     9       11 13 18
3.000.000 4.000.000     11      13 15 20
4.000.000 5.000.000     13      15 18 24
5.000.000               15      19 23 27
```

Članak 14.

Glava VIII.i članak 25. brišu se.

Članak 15.

Članak 28. mijenja se i glasi:

"Porez na dobit u godišnjem paušalnom iznosu te ostali porezi koji
se utvrđuju u godišnjem iznosu osim poreza iz ukupnog prihoda građana,
dospijevaju za plaćanje početkom svakog tromjesečja u jednakim obrocima
i moraju se platiti do polovice tromjesečja u tekućoj godini i to:

1. za prvo tromjesečje do 15. veljače

2. za drugo tromjesečje do 15. svibnja

3. za treće tromjesečje do 15. kolovoza

4. za četvrto tromjesečje do 15. studenoga

Akontacije poreza na dobit plaća se do posljednjega dana u mjesecu za
tekući mjesec. Ako Sekretarijat financija rješenjem utvrdi poreznu obvezu
fizičkoj osobi koja plaća porez na dobit, razlika između uplaćene akontacije
i razrezanoga poreza prema rješenju plaća se u roku 15 dana nakon uručenja
rješenja.

Iznimno, ako godišnje zaduženje poreza nije veće od 2.000 HRD porez
se plaća odjednom najkasnije do 15. svibnja, a ako je zaduženje veće od
2.000 HRD, a manje od 10000 HRD, porez se plaća u dva obroka i to prvi
najkasnije do 15. svibnja i drugi obrok najkasnije do 15. listopada tekuće
godine.

Zbog ekonomičnosti postupka u postupku razreza ne zadužuje se iznos
od 1.000 HRD.

Članak 16.

Ova Odluka objavljuje se u Službenom vjesniku općine Otočac.

Članak 17.

Ova Odluka primjenjuje se od dana stupanja na snagu do 31. prosinca
1993. godine.

Članak 18.

Ova Odluka stupa na snagu danom objave u "Narodnim novinama".

Klasa: 410-01 /93-01 /05

Urbroj : 5030112-93-35

Zagreb, 5. kolovoza 1993.

Predsjednik

**Nikica Valentić, v. r.**

Odluka, NN 74/1993-1523
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)